open-index/open-wikipedia-markdown huggingface dataset:
นางงามโลก

**นางงามโลก** อาจหมายถึง

* มิสเวิลด์ (Miss World) 1 ใน 5 (โกลบอลบิวตีส์ หรือ มิสแกรนด์สแลม) การประกวดนางงามระดับโลกเริ่มต้นจัดโดยชาวอังกฤษ เอริก มอร์ลีย์ ในปี พ.ศ. 2494
* มิสซิสเวิลด์ (Mrs. World) การประกวดนางงามระดับโลกเริ่มต้นจัดในปี พ.ศ. 2527
* มิสซิสโกลบ (Mrs. Globe) การประกวดนางงามระดับโลกเริ่มต้นจัดในปี พ.ศ. 2539
* มิสโกลบอินเตอร์เนชันแนล (Miss Globe International) การประกวดนางงามระดับโลกเริ่มต้นจัดในปี พ.ศ. 2468
* มิสโกลบ (Miss Globe) การประกวดนางงามระดับโลกเริ่มต้นจัดในปี พ.ศ. 2517
* มิสเอิร์ธ (Miss Earth) 1 ใน 5 (มิสโซโซโลจี หรือ บิ๊กโฟร์) การประกวดนางงามระดับโลกเริ่มต้นจัดในปี พ.ศ. 2544
* เดอะมิสโกลบ (The Miss Globe) การประกวดนางงามระดับโลกเริ่มต้นจัดในปี พ.ศ. 2547
กบฏ พ.ศ. 2507

**กบฏ พ.ศ. 2507** การก่อการกบฏในประเทศไทย ที่มักไม่ค่อยมีการบันทึกไว้ ในวันที่ 1 ธันวาคม พ.ศ. 2507 เจ้าหน้าที่ตำรวจได้ทำการจับกุมผู้ก่อการกบฏทั้งหมด 10 คน โดยมากเป็น ทหารอากาศ มี ทหารเรือ และ ตำรวจ เข้าร่วมด้วย โดยทราบเรื่องว่าจะก่อการกบฏในวันที่ 3 ธันวาคม พ.ศ. 2507 ซึ่งผู้ก่อการกบฏ อาทิ เช่น พล.อ.อ.นักรบ บิณศรี อดีตรองผู้บัญชาการทหารอากาศ เป็นหัวหน้า, พล.อ.ต.ละเอิบ ปิ่นสุวรรณ์, พล.อ.ต.เอกชัย มุสิกบุตร, พ.ท.บุญพฤกษ์ จาฏามระ, พ.ท.สุดใจ อังคณานุรักษ์, ร.อ. นรชัย จาฏามระ

ซึ่งศาลทหารได้ตัดสินจำคุกทั้งหมด 3 ปี 3 คน ได้แก่ พ.ท.บุญพฤกษ์ จาฏามระ, พ.ท.สุดใจ อังคณานุรักษ์ และ ร.อ.นรชัย จาฏามระ ในวันที่ 1 พฤศจิกายน พ.ศ. 2508

บางท่านที่ศาลทหารตัดสินให้ไม่มีความผิด เพราะท่านเป็นผู้บริสุทธิ์จริง ๆ มีความซื่อสัตย์อย่างสูง แต่โดนใส่ความในการนี้ เช่น พล.อ.ต.เอกชัย มุสิกบุตร

## อ้างอิง

* วีซีดีชุด บันทึกเมืองไทย ดำเนินรายการโดย สรยุทธ สุทัศนะจินดา

พ.ศ. 2507
หมวดหมู่:ประวัติศาสตร์ไทยสมัยรัตนโกสินทร์
หมวดหมู่:พ.ศ. 2507
ท่าอากาศยานซิดนีย์คิงส์ฟอร์ด สมิท

**ท่าอากาศยานนานาชาติซิดนีย์คิงส์ฟอร์ด สมิท** () ตั้งอยู่ที่เมืองซิดนีย์ ในรัฐนิวเซาท์เวลส์ ประเทศออสเตรเลีย ติดกับอ่าวโบตานี รองรับการเป็นท่าอากาศยานหลักของออสเตรเลีย และสายการบินควอนตัส

ท่าอากาศยานซิดนีย์นับเป็นท่าอากาศยานที่มีอายุเก่าแก่ที่สุดแห่งหนึ่งของโลกที่ยังเปิดให้บริการมาอย่างอย่างต่อเนื่อง และได้เปลี่ยนชื่อมาเป็นชื่อปัจจุบันเมื่อปี พ.ศ. 2496 เพื่อเป็นเกียรติต่อผู้บุกเบิกการบินชาวออสเตรเลีย ชาลส์ คิงส์ฟอร์ด สมิท

## อาคารผู้โดยสาร และสายการบิน
### อาคารผู้โดยสาร 1 ระหว่างประเทศ

* การบินไทย
* การูดาอินโดนีเซีย
* โกเรียนแอร์
* คาเธย์แปซิฟิก
* แควนตัส
** เจ็ตสตาร์แอร์เวย์
* เจแปนแอร์ไลน์ ให้บริการโดย เจเอแอลเวย์
* ไชน่าเซาเทิร์นแอร์ไลน์
* ไชน่าอีสเทิร์นแอร์ไลน์
* ไชน่าแอร์ไลน์
* บริติช แอร์เวย์
* ฟิลิปปินส์แอร์ไลน์
* มาเลเซียแอร์ไลน์
* ยูไนเต็ดแอร์ไลน์
* รอยัลบรูไนแอร์ไลน์
* แลนแอร์ไลน์
* วีวามาเก๊า
* เวอร์จิ้น แอตแลนติก แอร์เวย์
* เวอร์จิ้นบลู
** แปซิฟิกบลู
** โพลินีเชียนบลู
* เวียดนามแอร์ไลน์
* สิงคโปร์แอร์ไลน์
* เอเชียนาแอร์ไลน์
* เอติฮาดแอร์ไลน์
* เอทิฮัดแอร์เวย์
* เอมิเรตส์
* แอร์คาลิน
* แอร์แคนาดา
* แอร์ไชน่า
* แอร์ตาฮิตินุย
* แอร์นิวกีนี
* แอร์นิวซีแลนด์
** ฟรีดอมแอร์
* แอร์แปซิฟิก
* แอร์มอริเชียส
* แอร์วานัวตู
* แอโรลิเนียอาร์เจนตินา
* ฮาวายเอียนแอร์ไลน์

### อาคารผู้โดยสาร 2 ภายในประเทศ

* แควนตัส
** แควนตัสลิงก์
** เจ็ตสตาร์แอร์เวย์
* นอร์ฟอล์กแอร์
* เรกซ์แอร์ไลน์
* เวอร์จิ้นบลู
* แอร์เซาธ์ชาร์เตอร์
* แอร์ลิงก์
* แอโรเปลิกันแอร์เซอร์วิส

### อาคารผู้โดยสาร 3 แควนตัส
* แควนตัส ภายในประเทศ

### สายการบินขนส่งสินค้า

* กาตาร์แอร์เวย์คาร์โก
* คาเธย์แปซิฟิกคาร์โก
* เฟดเอกซ์
* มาร์ตินแอร์
* มาเลเซียแอร์ไลน์คาร์โก
* ยูพีเอส
* สิงคโปร์แอร์ไลน์คาร์โก
* ออสเตรเลียนแอร์เอกซ์เพรส
* แอตลาสแอร์

## อ้างอิง

## แหล่งข้อมูลอื่น

* เว็บไซต์ท่าอากาศยานนานาชาติคิงส์ฟอร์ด สมิท 

คิงฟอร์ดสมิท
หมวดหมู่:สิ่งก่อสร้างในซิดนีย์
ปลากะพงแม่น้ำไนล์

**ปลากะพงแม่น้ำไนล์** (; ) หรือชื่อในภาษาพื้นเมืองว่า **อิมพิวทา** (Imputa) เป็นปลาน้ำจืดขนาดใหญ่ อยู่ในวงศ์ปลากะพงขาว (Latidae) มีรูปร่างคล้ายปลากะพงขาว (*L. calcarifer*) ซึ่งเป็นปลาอยู่ในวงศ์เดียวกัน สกุลเดียวกัน  ต่างกันที่ปลากะพงแม่น้ำไนล์มีครีบหลังที่ยกสูงกว่า และมีขนาดตัวเมื่อโตเต็มที่ได้ใหญ่กว่ามาก โดยยาวได้ถึง 2 เมตร หนักได้ถึง 200 กิโลกรัม หนักสุดพบ 230 กิโลกรัม จัดเป็นปลาที่มีความใหญ่ที่สุดในวงศ์นี้

อาศัยอยู่ในแม่น้ำไนล์ ในทวีปแอฟริกา พบในอียิปต์, ชาด, เซเนกัล, คองโก, เคนยา เป็นต้น นิยมตกเป็นเกมกีฬา โดยถูกจัดให้เป็นปลาที่สามารถตกด้วยเบ็ดได้ที่ใหญ่ที่สุดในโลก ใช้เนื้อบริโภคเป็นอาหารขึ้นชื่อในท้องถิ่น และส่งออกต่างประเทศ เช่น ญี่ปุ่น เป็นต้น

นอกจากนี้ยังนิยมเลี้ยงเป็นปลาสวยงามด้วย ด้วยความใหญ่ในรูปร่าง ในแง่ของปัญหาสิ่งแวดล้อม ปลากะพงแม่น้ำไนล์ถือเป็นชนิดพันธุ์ต่างถิ่นที่คุกคามสิ่งมีชีวิตชนิดอื่น ๆ ในทะเลสาบแทนกันยีกาและทะเลสาบวิกตอเรีย โดยเพาะอย่าง ปลาในวงศ์ปลาหมอสี (Cichlidae) เพราะเป็นปลาขนาดใหญ่ที่กินปลาและสัตว์น้ำชนิดอื่นที่เล็กกว่าเป็นอาหาร และกินเป็นจำนวนมาก จึงเป็นต้นเหตุที่ทำให้หลายชนิดต้องอยู่ในภาวะใกล้สูญพันธุ์ เพราะปลากะพงแม่น้ำไนล์มิได้เป็นปลาพื้นถิ่นของทะเลสาบทั้งสองแห่งนี้ แต่ทว่าถูกนำไปปล่อยโดยเมื่อทศวรรษที่ 50

## รูปภาพ


ภาพ:Capitaine Nile Perch.jpg|ภาพวาดลูกปลาวัยอ่อน
ภาพ:Lates niloticus.jpg|ส่วนหัว
ภาพ:Perche du nil filets artlibre jnl.jpg|เนื้อปลาเมื่อถูกแล่แล้ว


## อ้างอิง

## อ่านเพิ่ม
* Beuving, J. J. 2010. "Playing pool along the shores of Lake Victoria. Fishermen, careers and capital accumulation in the Ugandan Nile perch business" Africa: Journal of the International African Institute 80 (2): 224–248.
* Beuving, J. J. 2013. "Chequered Fortunes in Global Exports: The Sociogenesis of African Entrepreneurship in the Nile Perch Business at Lake Victoria, Uganda" 
* Pringle, R.M. 2005. "The origins of the Nile perch in Lake Victoria." BioScience 55:780-787. 
* Pringle, R.M. 2005. "The Nile Perch in Lake Victoria: local responses and adaptations." Africa 75:510-538. 
*Masciarelli, Alex. "The rise and fall of the Nile Perch." March 15, 2007. http://news.bbc.co.uk/2/hi/africa/4348289.stm
* Socio-economic effects of the evolution of Nile perch fisheries in Lake Victoria: a review. J. Eric Reynolds and D.F. Greboval, CIFA Technical paper 17, FAO 1988,  (online version)
* M.L. Bianchini (1995). Species introductions in the aquatic environment: changes in biodiversity and economics of exploitation. Proc. World Fish. Congress (Athens, 1992), 3: 213–222.

## แหล่งข้อมูลอื่น

* 
* 
* Lipton, David. "''Lates niloticus:'' Information". *Animal Diversity Web.* Ann Arbor: University of Michigan Museum of Zoology, 2003.
* Snoeks, Jos. "Ecology of ''Lates niloticus''". *Global Invasive Species Database.* Updated 22 September 2004.
* IUCN. "Alien Species Invade the Planet". Press release, 11 May 2001.
* Species Profile - Nile Perch (''Lates niloticus''), National Invasive Species Information Center, United States National Agricultural Library.

กะพงแม่น้ำไนล์
กะพงแม่น้ำไนล์
กะพงแม่น้ำไนล์
กะพงแม่น้ำไนล์
ไก่ดำภูพาน

**ไก่ดำภูพาน** เป็นสายพันธุ์หนึ่งของไก่ดำ ปรับปรุงพันธ์จากไก่ดำจากประเทศจีน และจดสิทธิบัตรที่กรมทรัพย์สินทางปัญญา และขึ้นทะเบียนพันธุ์สัตว์กับกรมปศุสัตว์  โดย  นายสัตวแพทย์วิศุทธิ์ เอื้อกิ่งเพชร หัวหน้างานศึกษาและพัฒนาด้านปศุสัตว์ ศูนย์ศึกษาพัฒนาภูพาน อันเนื่องมาจากพระราชดำริ ที่บ้านนานกเค้า ต.ห้วยยาง อ.เมือง จ.สกลนคร  

ไก่ดำภูพาน เป็นสัตว์เศรษฐกิจ ที่มีความต้องการในตลาดประเทศจีน ที่มีความเชื่อในสรรพคุณยาของไก่ดำ ซึ่งมีองค์ประกอบ ขนดำ หนังดำ เล็บดำ เนื้อเทาดำ และกระดูกก็สีเทาดำ

## อ้างอิง

*  พัฒนา..ไก่ดำภูพาน เลี้ยงแบบพื้นบ้านเสริมรายได้ 10 ก.ค. 50
* คิดเองทำเอง : "ไก่ดำภูพาน"สัตว์เศรษฐกิจใหม่ อานิสงส์โครงการพระราชดำริ

หมวดหมู่:ไก่
หมวดหมู่:ปศุสัตว์
หมวดหมู่:สัตว์ปีก
หมวดหมู่:สัตว์ที่พบในประเทศไทย
ภาษาฟิลิปปินส์

**ภาษาฟิลิปปินส์** (, ) เป็นภาษาประจำชาติและภาษาราชการภาษาหนึ่งของประเทศฟิลิปปินส์คู่กับภาษาอังกฤษ กำหนดเมื่อ พ.ศ. 2530 ภาษานี้เป็นสำเนียงมาตรฐานของภาษาตากาล็อก เมื่อ 13 พฤศจิกายน พ.ศ. 2480 สถาบันภาษาแห่งชาติเลือกภาษาตากาล็อกซึ่งเป็นภาษาท้องถิ่นที่มีการใช้เป็นภาษาเขียนมากที่สุด มาเป็นพื้นฐานของภาษาประจำชาติภาษาใหม่ใน พ.ศ. 2504 ภาษานี้เป็นที่รู้จักในชื่อ ปิลิปีโน และเปลี่ยนชื่อเป็นภาษาฟิลิปปินส์เมื่อ พ.ศ. 2515

## ประวัติ
เริ่มแรก Balarila ng Wikang Pambansa นำอักษร 20 ตัวที่แสดงเสียงในภาษาตากาล็อก ได้แก่ a b k d e g h i l m n ng (ng ถือเป็นอักษรตัวเดียว) o p r s t u w y สถาบันภาษาแห่งชาติเริ่มภาษาใหม่เมื่อ พ.ศ. 2516 และเพิ่มอักษรเป็น 31 ตัวเมื่อ พ.ศ. 2519 คืออักษร 26 สำหรับภาษาอังกฤษ และอักษรจากภาษาสเปนคือ ñ, ll, rr, และ ch, และ ng จากภาษาตากาล็อก ต่อมา พ.ศ. 2530 ตัดอักษร rr, ll และ ch ออกไปทำให้เหลือ 28 ตัว 

## ความแตกต่างระหว่างภาษาฟิลิปปินส์กับภาษาตากาล็อก
คำว่าฟิลิปปินส์และตากาล็อกเป็นชื่อของภาษาที่ใกล้เคียงกัน อาจจะหมายถึงภาษาเดียวกันหรือคนละภาษาก็ได้ ภาษาฟิลิปปินส์เป็นภาษาประจำชาติของฟิลิปปินส์ มีผู้พูดเป็นภาษาแม่ราวร้อยละ 30 ของประชากร 84 ล้านคน และเป็นภาษาที่สองของประชากรอีกราวร้อยละ 80 ส่วนภาษาตากาล็อกมีสถานะเป็นภาษาพื้นเมืองของชาวตากาล็อกโดยผู้พูดเป็นภาษาแม่น้อยกว่าภาษาฟิลิปปินส์ เพราะผู้ที่ไม่ใช่ชาวตากาล็อกซึ่งอยู่ห่างออกไปจากเขตของชาวตากาล็อกคือภาคกลางและภาคใต้ของเกาะลูซอน ใช้ภาษาฟิลิปปินส์เป็นภาษาแม่แต่เรียกตัวเองว่าเป็นชาวตากาล็อกด้วย โดยทั่วไปผู้ที่พูดภาษาฟิลิปปินส์เป็นภาษาแม่จะไม่มีใครพูดว่าใช้ภาษาตากาล็อกเป็นภาษาที่สอง แต่มักถือว่าเป็นผู้พูดของทั้งสองภาษา ความแตกต่างที่สำคัญอยู่ที่การเขียนและการแปรผันของคำศัพท์มากกว่า 

ภาษาฟิลิปปินส์เป็นภาษาราชการในโรงเรียนและใช้ในสื่อต่าง ๆ แต่มีความสำคัญน้อยกว่าภาษาอังกฤษ รวมทั้งในการเรียนการสอนด้านวิทยาศาสตร์ แต่ถือว่าคู่คี่กับภาษาอังกฤษในด้านการค้าขายและการติดต่อราชการ ภาษาฟิลิปปินส์ใช้เป็นภาษากลางทั่วประเทศฟิลิปปินส์ โดยเฉพาะการบริการสาธารณะในเขตที่ไม่ใช้ภาษาตากาล็อก 

ภาษาตากาล็อกเป็นภาษาที่เก่ากว่า มีศูนย์กลางอยู่ในเขตของชาวตากาล็อกในเกาะลูซอน ภาษาฟิลิปปินส์มีประวัติย้อนหลังไปเพียง พ.ศ. 2473 ในชื่อภาษาปิลิปิโนซึ่งขณะนั้นยังไม่ต่างจากภาษาตากาล็อกมากนัก ความแตกต่างเริ่มชัดเจนเมื่อ พ.ศ. 2515 ก่อนจะเป็นภาษาราชการเมื่อ พ.ศ. 2530 ภาษาฟิลิปปินส์มีอักษร 28 ตัว (รวม "ng" ที่ถือเป็นอักษรเดี่ยวและอักษรที่มาจากภาษาสเปน ñ) และมีระบบของหน่วยเสียงและคำยืมที่เปิดกว้างสำหรับคำยืมจากภาษาต่างชาติและภาษาพื้นเมืองอื่น ๆ ภาษาตากาล็อกมีอักษร 20 ตัว (ไม่มี c, f, j, q, v, x, z; แต่ใช้ "ng" เป็นอักษรเดี่ยว) และระบบของหน่วยเสียงที่ไม่เปิดกว้างสำหรับภาษาอื่นนอกจากภาษาละตินของวาติกัน 

เนื่องจากตากาล็อกเป็นชื่อของกลุ่มชนด้วย จึงมีความอ่อนไหวทางการเมืองหากจะกล่าวว่าภาษาฟิลิปปินส์เป็นภาษาเดียวกับภาษาตากาล็อก คำว่าฟิลิปปินส์เป็นคำที่เป็นกลางโดยมาจากชื่อของประเทศไม่ได้มาจากชื่อชนกลุ่มใดกลุ่มหนึ่ง ภาษาฟิลิปปินส์มีบทบาทเป็นภาษากลางในบริเวณที่เคยใช้ภาษาอื่น ๆ มาก่อน เช่น ในเกาะมินดาเนาที่เคยใช้ภาษาเซบูเป็นภาษากลาง และเมืองบาเกียวที่เคยใช้ภาษาอีโลกาโนเป็นภาษากลาง เนื่องจากภาษาฟิลิปปินส์เป็นภาษาในโรงเรียน การศึกษาจะทำให้ช่องว่างระหว่างภาษาตากาล็อกกับภาษาฟิลิปปินส์ห่างไกลกันยิ่งขึ้น

## อ้างอิง

หมวดหมู่:ภาษามาตรฐาน
หมวดหมู่:ภาษาตากาล็อก
โลโบ

**โลโบ** (Lobo) อาจหมายถึง 

* หมาป่าเม็กซิกัน ในสายพันธุ์ Canis lupus baileyi
* โลโบ ตัวนำโชคของมหาวิทยาลัยนิวเม็กซิโก
* แซมโบ, คำพ้องเสียงของโลโบในภาษาถิ่นของเม็กซิโก
* ลอส โลบอส, วงดนตรีร็อกอเมริกัน
* โลโบ (ดีซีคอมิกส์) ยอดมนุษย์แอนติฮีโร่ที่ตีพิมพ์โดยดีซีคอมิกส์
* โลโบ (เดลคอมิกส์)
    
**บุคคล**
* โลโบ (นักร้อง) (ชื่อจริงคือ Roland Kent Lavoie)
* อลอนโซ โลโบ  
* เจอโรนิโม โลโบ 
* โลโบ (เวสเลอร์) 

**บริษัท**
* โลโบ (อาหาร) บริษัทผลิตผลิตภัณฑ์ประกอบอาหาร
แมงมัน

thumb|240px|ภาพแมงมันคั่วเกลือ

**แมงมัน** () เป็นชื่อเรียกของมดชนิดหนึ่งซึ่งทำหน้าที่เป็นมดราชินีสามารถนำมารับประทานเป็นอาหารได้ และมีชื่อวิทยาศาสตร์คือ Carebara sp. 1 of AMK

## วรรณะ
มดในตระกูลนี้มีการแบ่งวรรณะเป็น 6 วรรณะคือ
# วรรณะราชินีที่เรียกว่าแมงมันแม่หรือแม่เพ้อ
# วรรณะเจ้าหญิงทายาทที่เรียกว่าเต้งใหญ่
# วรรณะสวามีที่เรียกว่าเต้งรอง
# วรรณะมดงานเรียกว่าแย็บ
# วรรณะทหารเรียกว่าแย็บใหญ่
# วรรณะสร้างรังเรียกว่ามดแม่หมัน

## ลักษณะทั่วไป
แมงมันตัวเมีย มีสีแดงคล้ำ ตัวใหญ่ มีรสมันนิยมนำมาบริโภคเป็นอาหาร เรียกกันทั่วไปว่า "แมงมันแม่"

แมงมันตัวผู้ มีสีเหลือง ตัวเล็กกว่าแมงมันตัวเมีย ไม่นิยมรับประทานเพราะมีรสขม เรียกกันทั่วไปว่า "แมงมันปู๊" หรือ "แมงมันคา"

## ประโยชน์/โทษ
แมงมัน เป็นอาหารตามฤดูกาลที่หาได้ไม่ง่ายนักจึงเป็นที่ต้องการของชุมชน ที่นิยมรับประทานทั้งไข่ และลูกแมงมัน เฉพาะตัวเมีย ดังนั้นแมงมันจึงมีราคาดีพอสมควรเพราะนอกจากจะมีน้อยแล้วปีหนึ่งๆ จะมีให้รับประทานเพียงครั้งเดียว ไข่แมงมันที่ เรียกว่า "แมงมันจ่อม" ขายเป็นช้อน (คาว) ๆละ 20 บาท ลูกแมงมันที่คั่วแล้วใส่ถ้วยน้ำจิ้มเล็กๆ เป็นถ้วยตวงถ้วยละ 60 บาท ถ้าเป็น ขีดๆละ 100 บาท ส่วนแมงมันตัวผู้จะใช้เป็นเหยื่อตกเบ็ดปลาช่อน,ปลาสลิด

## ที่อยู่อาศัย
แมงมันชอบอาศัยอยู่ตามที่ดินที่เป็นที่ดอนน้ำท่วมไม่ถึง ชอบดินแข็งและชอบอยู่ใกล้รากไม้ใหญ่ๆ คล้ายปลวก แต่ไม่ก่อดิน หรือพูนดินขึ้นเป็นจอมปลวก ในรอบหนึ่งปีแมงมันจะออกจากรูเฉพาะเดือนพฤษภาคม คือฤดูฝน เพราะน้ำฝนที่ซึมลงดินทำให้ แมงมันอยู่ไม่ได้จะออกจากรูขึ้นมาอยู่บนผิวดิน แมงมันจะไม่ย้ายรังถ้าไม่ถูกรบกวนจากคน ก่อนที่ลูกแมงมันจะออกมาแม่จะออกมา ก่อนเพื่อขยายรูให้กว้างขึ้น เพราะลูกแมงมันตัวโตกว่า แม่แมงมันจะใช้เวลาขยายรูประมาณ 3 ชั่วโมง ลูกแมงมันถึงจะต้องออกมา

## อ้างอิง

* แมงมัน  สารานุกรมสำหรับเยาวชน
* มดแมลงมัน 

หมวดหมู่:มด
หมวดหมู่:แมลง
หมวดหมู่:แมลงที่รับประทานได้
พาวเวอร์เรนเจอร์ ลอสท์ กาแล็คซี่

**พาวเวอร์ เรนเจอร์ ลอส์ท กาแล็คซี่** () เป็นซีรีส์ที่6  ของพาวเวอร์เรนเจอร์ ซึ่งออกอากาศเมื่อ 6 กุมภาพันธ์ ถึง 18 ธันวาคม ค.ศ. 1999 มีตอนทั้งหมด 45 ตอน

## ตัวละครหลัก PRLG
:**Red Galaxy ranger** / leo Corbett
:ชายหนุ่มนักรบผู้นำทีมแห่งดาวทางช้างเผือก ทำหน้าที่เป็น Red ranger แทนพี่ชายของเขาที่หายสาบสูญในระยะหนึ่ง 
:**Green Galaxy ranger** / Damon Henderson
:นักซ่อม Terra Venture 
:**Blue Galaxy ranger** / Kai Chen
:เขามีอาชีพเป็นทหารและทำงานอยู่ที่ Terra Venture  
:**Yellow Galaxy ranger** / Maya
:หญิงสาวชาวป่า มาจากดาว Mirinoi 
:**Pink Galaxy ranger** (คนแรก) / Kendrix Morgan
:สมาชิกในTerra Venture 
:**Pink Galaxy ranger** (คนที่2) / Karone
:ทำหน้าที่แทน Kendrix ที่บาดเจ็บสาหัสโดยก่อนหน้านั้นในอดีตเคยเป็นAstronemaมาก่อน
:**Magna Defender** / Mike Corbett
:พี่ชายของLeo ได้ถูกวางตัวให้เป็นหัวหน้าทีม แต่ได้หายสาบสูญไปในการต่อสู้กับScorpius' army ภายหลังเขากลับมาในฐานะMagna Defender

### ตัวละครอื่นๆ
* Jera
:ผู้เฒ่าประจำเผ่าแห่งป่า Mirinoi forest ซึ่งเขาได้สาปให้กลายเป็นหิน พร้อมกับมนุษย์ในเผ่าหลายคน
* Alpha Six
:หุ่นยนต์ผู้ช่วยจาก Pris
* Power ranger in Space  
:เรนเจอร์รุ่นพี่ ได้เข้ามาช่วยเหลือ Lost Galax team ให้รอดพ้นจากการโจมตีของ ไซโคเรนเจอร์

## อาวุธ อุปกรณ์และพาหนะของ PRLG
:**Transmorpher**
:อุปกรณ์แปลงร่างของ PRLG รหัสที่ใช้ในการแปลงร่างคือ Go Galactic
:**Magna Defender Morpher**
:อุปกรณ์แปลงร่างของMagna Defender / Mike
:**Quasar Saber**
:**Magna Blaster**
:**Transdaggers** 
::**Magna Talon** ดาบสั้นที่เกิดจาก Transdaggers โดยไม่มีการเปลี่ยนแปลงรูปแบบ
::**Trans Blaster** ปืนหน้าไม้ที่เกิดจากการเปลี่ยนแปลงรูปแบบของ Transdaggers
::**Cosma Claw** กงเล็บที่เกิดจากการเปลี่ยนแปลงรูปแบบของ Transdaggers
::**Delta Daggers** มีดสั้นคู่ที่เกิดจากการแยกส่วนของ Transdaggers
::**Beta Bow** ธนูที่เกิดจากการเปลี่ยนแปลงรูปแบบของ Transdaggers
:Quasar Launchers บาซูก้าแบบประทับบ่า มีทั้งหมด5กระบอก
:Lights of Orion 
:Red Armored Ranger 
:Astro Megaship
:Jet Jammers
:Astro Cycles
:มอเตอร์ไซด์ทั้งสามสามารถขับได้เฉพาะ เรด เรนเจอร์ บลู เรนเจอร์ และ กรีนเรนเจอร์
:Capsular Cycle

## Megazord
:**Galaxy Megazord**
::Lion Galactazords
::Condor Galactazords
::Gorilla Galactazords
::Wolf Galactazords
::Wild Cat Galactazords
:**Galaxy Megazord powered up** (by the Lights of Orion)
:**Torozord**
::Riding Torozord
::Magna Defender Grow
:**Centaurus Megazord**
::C1 Zord
::C2 Zord
::C3 Zord
::C4 Zord
::C5 Zord
:**Stratoforce Megazord**
::S1 Zord
::S2 Zord
::S3 Zord
::S4 Zord
::S5 Zord
:Zenith Zords
::Zenith Carrier Zord

## ศัตรูของPRLG
* Trakeena
* Scorpius
* กัปตัน Mutiny
* Furio
* Treacheron
* Villamax
* Deviot
* Hexuba
* Treacheron

## เกร็ดความรู้
* อุปกรณ์แปลงร่างของMagna Defender ที่ปรากฏในทีวี เป็นอุปกรณ์แปลงร่างแบบเดียวกับ ออร่าเชนเจอร์ (ไดเรนเจอร์)
* เมื่อ PRLG ได้ไปฉายที่ญี่ปุ่น สิ่งที่น่าสนใจคือ ผู้ที่พากย์เสียง Red Galaxy ranger คือ โองาวะ เทรุอาคิ  (เฮียวกะ /อัศวินดำ) และ Blue Galaxy ranger คือ มาเอฮาระ คาซึคิ (เรียวมะ/กิงกะเรด) 

ลอส์ท กาแล็คซี่
วัดนรนาถสุนทริการาม

**วัดนรนาถสุนทริการาม** เป็นพระอารามหลวงชั้นตรี ชนิดสามัญ ตั้งอยู่เชิงสะพานเทเวศร์นฤมิตร  ตรงมุมคลองผดุงกรุงเกษม ตัดกับถนนสามเสน แขวงวัดสามพระยา เขตพระนคร กรุงเทพมหานคร

## ประวัติ
left|thumb|245x245px|พระวิหาร
left|thumb|365x365px|เจดีย์ประธาน
วัดนรนาถสุนทริการาม  เดิมชื่อว่า  “วัดเทพยพลี”  บางคนเรียกเพื้ยนไปเป็น  วัดฉิมพลี  สันนิษฐานว่าน่าจะสร้างขึ้นระหว่างปลายรัชสมัยพระบาทสมเด็จพระพุทธยอดฟ้าจุฬาโลกมหาราช ถึงก่อน พ.ศ. 2394 ซึ่งเป็นปีที่รัชกาลที่ 4 โปรดเกล้าฯให้ขุดคลองผดุงกรุงเกษม และคลองนี้ได้ตัดผ่าน พื้นที่ของวัดเทพยพลีด้วย  ต่อมาสมัยต้นรัชกาลที่ 5 พระยาโชฎึกราชเศรษฐี (เถียน โชติกเสถียร)  ครั้งยังเป็นพระยานรนาถภักดี กับคุณหญิงสุ่น (ภรรยา) ได้มีจิตศรัทธาสละทรัพย์ทำการปฏิสังขรณ์วัด แทบจะกล่าวได้ว่าเป็นการสร้างวัดขึ้นใหม่เพราะ ได้สร้างพระอุโบสถ  พระวิหาร  ศาลาการเปรียญ  พระเจดีย์ และกุฏิสงฆ์ใหม่หมด แม้แผ่นศิลาสี่เหลี่ยมจำนวนมากที่ปูภายใน บริเวณวัดก็สั่งมาจากเมืองจีน  ครั้นปฏิสังขรณ์เสร็จเรียบร้อย  ก็ได้น้อมเกล้าฯ ถวายแด่รัชกาลที่ 5 ซึ่งพระองค์ท่านก็ทรงรับไว้ เป็นพระอารามหลวงและได้ทรงแปลงให้เป็นวัดฝ่ายธรรมยุติกนิกาย  พระราชทานนามวัดใหม่ว่า  “วัดนรนาถสุนทริการาม”  ตั้งแต่ พ.ศ. 2418  เป็นต้นมา

ครั้นต่อมา ในสมัยรัชกาลที่ 7 ได้ทรงเห็นความทรุดโทรมของวัดในคราวเสด็จพระราชดำเนินไปทรงถวายผ้าพระกฐิน  จึงทรงพระกรุณาโปรดเกล้าฯ ให้ทำการซ่อมแซมหมดทั้งวัด ต่อมา พ.ศ. 2475 สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัติยนารี พระราชธิดาในพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฎ ปิยมหาราชปดิวรัดา ได้ทรงช่วยซ่อมพระอุโบสถ พระวิหาร และกุฏิสงฆ์อีกครึ่งหนึ่ง ในสมัยสงครามเอเชียบูรพา ปูชนียวัตถุภายในวัดแตกร้าวหักพังเพราะแรงสะเทือน ภายหลังเมื่อสงครามสงบแล้ว ต่อมาใน ระยะหลังๆ ทางวัดได้ทำการบูรณะซ่อมแซมบ้างและสร้างกุฏิสงฆ์ศาลาการเปรียญ  และตึกสามัคคีเนรมิตเพิ่ม

## ลำดับเจ้าอาวาส
นับตั้งแต่ก่อตั้งมา เท่าที่ปรากฏหลักฐานสืนค้นได้ วัดนรนาถฯ มีเจ้าอาวาสตามลำดับดังนี้

## อ้างอิง
;เชิงอรรถ

;บรรณานุกรม

* 

## แหล่งข้อมูลอื่น
*

หมวดหมู่:พระอารามหลวงชั้นตรี ชนิดสามัญ
หมวดหมู่:วัดในเขตพระนคร
หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:โบราณสถานในเขตพระนคร
หมวดหมู่:เทเวศร์
กระเจียว

**กระเจียว**, **กระเจียวแดง**, **อาวแดง** หรือ **ว่านมหาเมฆ** () เป็นไม้ล้มลุกในวงศ์ขิง (Zingiberaceae) ลำต้นเป็นเหง้าใต้ดิน ช่อดอกชูออกจากปลายลำต้นเทียมโดยมีริ้วประดับ ริ้วประดับตอนปลายมีสีแดงอมม่วง กลีบดอกสีครีม ปลายกลีบปากมีแต้มสีเหลือง ช่อดอกนำไปลวกจิ้มน้ำพริก หน่อใช้ประกอบอาหาร ภาษากะเหรี่ยงเรียกเพาะพอ ชาวกะเหรี่ยงนำช่อดอกอ่อนและหน่ออ่อนไปลวกจิ้มน้ำพริก

## อ้างอิง

หมวดหมู่:สกุลขมิ้น
หมวดหมู่:พืชที่รับประทานได้
ท่าอากาศยานนานาชาติเมลเบิร์น

:: *บทความนี้กล่าวถึงท่าอากาศยานในประเทศสหรัฐอเมริกา สำหรับกรณีอื่น ดูที่ [[ท่าอากาศยานเมลเบิร์น (แก้ความกำกวม)]]*

**ท่าอากาศยานนานาชาติเมลเบิร์น** ตั้งอยู่ที่เมืองเมลเบิร์น ในเบรวาร์ดเคาน์ตี รัฐฟลอริดา สหรัฐอเมริกา

## อ้างอิง

## แหล่งข้อมูลอื่น
* ท่าอากาศยานนานาชาติเมลเบิร์น  

เมลเบิร์น
ท่าอากาศยานเมลเบิร์น

:: *บทความนี้กล่าวถึงท่าอากาศยานในประเทศออสเตรเลีย สำหรับกรณีอื่นดูที่ [[ท่าอากาศยานเมลเบิร์น (แก้ความกำกวม)]]*

**ท่าอากาศยานเมลเบิร์น** หรือ ท่าอากาศยานทัลลามารีน ตั้งอยู่ที่เมืองทัลลามารีน ในรัฐวิกตอเรีย ประเทศออสเตรเลีย เป็นท่าอากาศยานหลักอันดับสองของออสเตรเลีย เป็นรองจากท่าอากาศยานนานาชาติคิงส์ฟอร์ดสมิธ และยังเป็นฐานบริการของควอนตัส และสายการบินลูกอย่างเจ็ตสตาร์แอร์เวย์ รวมถึงไทเกอร์แอร์เวย์ออสเตรเลียซึ่งจะเริ่มเปิดฐานบริการที่เมลเบิร์นในช่วงปลายปีพ.ศ. 2550

## อาคารผู้โดยสาร และสายการบิน
### อาคารผู้โดยสาร 1 ควอนตัส
* ควอนตัส
** ควอนตัสลิงก์
** เจ็ตสตาร์แอร์เวย์

### อาคารผู้โดยสาร 2 ระหว่างประเทศ
* การบินไทย
* การูดาอินโดนีเซีย
* คาเธย์แปซิฟิก
* ควอนตัส
** เจ็ตสตาร์แอร์เวย์
* ไชน่าเซาเทิร์นแอร์ไลน์
* ไชน่าอิสเทิร์นแอร์ไลน์
* ฟิลิปปินส์แอร์ไลน์
* มาเลเซียแอร์ไลน์
* ยูไนเต็ดแอร์ไลน์
* เวอร์จิ้นบลู
** แปซิฟิกบลู
* เวียดนามแอร์ไลน์
* สิงคโปร์แอร์ไลน์
* เอมิเรตส์
* แอร์อัสตานา
* แอร์ไชน่า
* แอร์อินเดีย
* แอร์นิวซีแลนด์
** ฟรีดอมแอร์
* แอร์แปซิฟิก
* แอร์มอริเชียส

### อาคารผู้โดยสาร 3 ภายในประเทศ
* เรจินัลเอกซ์เพรส
* เวอร์จิ้นบลู

### อาคารผู้โดยสาร 4
* ไทเกอร์แอร์เวย์ออสเตรเลีย

### สายการบินขนส่งสินค้า
* คาเธย์แปซิฟิกคาร์โก
* คาร์โกลักซ์
* โทลล์โฮลดิ้ง
* มาเลเซียแอร์ไลน์คาร์โก
* สิงคโปร์แอร์ไลน์คาร์โก
* ออสเตรเลียนแอร์เอกซ์เพรส
* แอตลาสแอร์

## อ้างอิง

## แหล่งข้อมูลอื่น
* เว็บไซต์ท่าอากาศยานเมลเบิร์น  

มเมลเบิร์น
หมวดหมู่:สิ่งก่อสร้างในเมลเบิร์น
ท่าอากาศยานเมลเบิร์น (แก้ความกำกวม)

**ท่าอากาศยานเมลเบิร์น** (Melbourne Airport) อาจหมายถึง
* ท่าอากาศยานเมลเบิร์น (MEL/YMML) ในรัฐวิกตอเรีย ประเทศออสเตรเลีย
* ท่าอากาศยานนานาชาติเมลเบิร์น (MLB/KMLB) ในรัฐฟลอริดา ประเทศสหรัฐอเมริกา
* ท่าอากาศยานเมลเบิร์น (รัฐออนแทรีโอ) (-/CNM2) ในรัฐออนแทรีโอ ประเทศแคนาดา
ผจญภัยล่าโจรสลัดสุดขอบโลก

**ผจญภัยล่าโจรสลัดสุดขอบโลก** () เป็นภาพยนตร์ไตรภาคกำกับโดยกอร์ เวอร์บินสกี นำแสดงโดยจอห์นนี เดปป์, ออร์แลนโด บลูม, โจว เหวินฟะ, เจฟฟรี่ย์ รัช และ คีร์รา ไนท์ลีย์

## เนื้อเรื่องย่อ
ลอร์ด คัทเลอร์ เบ็คเก็ตต์ แห่งบริษัทอินเดียตะวันออก ได้เข้าควบคุมฟลายอิ้งดัทช์แมน เรือโจรสลัดผีอันน่าสะพรึง และกัปตันปีศาจประจำเรือ เดวี่ โจนส์ ล่องทะเลเจ็ดคาบสมุทรเพื่อกำจัดเหล่าโจรสลัดอย่างไร้ความปราณี ภายใต้คำสั่งของผู้บังคับการ เจมส์ นอร์ริงตัน 

วิลล์ เทิร์นเนอร์ , อลิซาเบ็ท สวอร์น และกัปตันบาบอสซา ได้เริ่มออกเดินทางสู่ภารกิจสุดอันตรายเพื่อรวบรวมลอร์ดทั้ง 9 แห่งกลุ่มคณะลูกขุน ซึ่งเป็นความหวังเดียวของพวกเขาเพื่อที่จะเอาชนะเบ็คเก็ตต์ เรือฟลายอิ้งดัทช์แมน และเหล่ากองทัพเรือของเขา แต่หนึ่งในสมาชิกของลอร์ดทั้ง 9 ได้หายตัวไป นั่นก็คือ กัปตันแจ็ก สแปร์โรว์ ที่ถูกจับขังไว้ในห้องจองจำของเดวี่ โจนส์

สิ่งแรกที่เหล่าผู้กล้าทั้งหลายรวมทั้ง เทีย ดัลม่า , พินเทล และ ราเก็ตตี้ จะต้องทำ คือออกเดินทางไปสิงค์โปร์ที่แสนอันตราย และเผชิญหน้ากับกัปตันแห่งคาบสมุทรจีน กัปตันเซา เฟ็ง เพื่อที่จะได้เรือที่สามารถพาพวกเขาไปที่สุดขอบโลก เพื่อช่วยเหลือแจ็ค

กัปตันแจ็กถูกช่วยออกมาได้ ถึงแม้การถูกจองจำจะทำให้เขาเสียสติมากไปกว่าเดิม แต่เขาก็ตกลงที่จะช่วย เขาล่องเรือแบล็คเพิร์ลออกจากดินแดนแห่งความตาย ถึงแม้ว่าจะรวบรวมลอร์ดทั้ง 9 แห่งกลุ่มคณะลูกขุนมาได้ ก็ยังไม่เพียงพอที่จะต่อกรกับกองกำลังของเบ็คเก็ตต์และเดวี่ โจนส์ได้ ถ้าไม่สามารถปลดปล่อย “คาลิปโซ่” เทพธิดาแห่งท้องทะเลผู้แปรปรวน เพื่อที่จะหว่านล้อมให้มาร่วมมือกัน กำจัดภัยแห่งโจรสลัดในครั้งนี้ได้ แต่เมื่อการทรยศหักหลังได้เผยโฉม เห็นได้ชัดว่า กัปตันแจ็ก, วิลล์, อลิซาเบ็ท, กัปตันเซา เฟ็ง และกัปตันบาบอสซา ต่างมีจุดประสงค์ต่างกัน และไม่สามารถไว้ใจใครได้อีกต่อไป ต่างคนต่างต้องเลือกฝ่ายที่จะเข้าร่วม เพื่อการต่อสู้ครั้งครั้งใหญ่ครั้งสุดท้าย ที่อาจจะทำลายอิสรภาพอันหอมหวลของโจรสลัดไปตลอดกาล

เป็นหนังที่ลงทุนสูงที่สุดในโลกด้วยทุนสร้าง $300 ล้านดอลล่าร์สหรัฐฯ

## นักแสดง

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์ซีรีส์
หมวดหมู่:ภาพยนตร์อเมริกัน
หมวดหมู่:ภาพยนตร์ดิสนีย์
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ภาคต่อ
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่ถ่ายทำในรัฐยูทาห์
หมวดหมู่:ภาพยนตร์ที่มีฉากในประเทศสิงคโปร์
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ที่ถ่ายทำในประเทศบาฮามาส
หมวดหมู่:ภาพยนตร์โจรสลัด
หมวดหมู่:ภาพยนตร์มหากาพย์อเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ผจญภัยโลดโผนอเมริกัน
เขื่อนกิ่วลม

**เขื่อนกิ่วลม**  เป็นเขื่อนในการดูแลของกรมชลประทาน ตั้งอยู่ห่างจากตัวเมืองลำปางขึ้นไปทางทิศเหนือตามถนนพหลโยธิน ประมาณ 38 กิโลเมตรเศษ แยกซ้ายกิโลเมตรที่ 623 เข้า ไปอีก 14 กิโลเมตร ปิดกั้น แม่น้ำวัง ซึ่งเป็นแควที่มีขนาดเล็กและสั้นที่สุดของแม่น้ำเจ้าพระยา อยู่ในท้องที่จังหวัดลำปางเพียงจังหวัดเดียวเกือบตลอดสาย และไหลลงสู่แม่น้ำปิงในเขตจังหวัดตาก แม่น้ำวังมีพื้นที่ลุ่มน้ำแคบ ประกอบกับมีฝนน้อยกว่าลุ่มน้ำอื่น ๆ ในภาคนี้ แม่น้ำจึงเล็ก แต่น้ำขึ้นและลงในเวลาอันรวดเร็ว กับมีระยะเวลาขาดแคลนน้ำค่อนข้างมาก การทำนาจึงขึ้นอยู่กับฝนเป็นส่วนใหญ่ ทำให้เกษตรกรได้รับความเดือดร้อนเป็นอันมาก และข้าวที่ปลูกได้ก็น้อยจนไม่พอบริโภคในจังหวัด เพื่อเป็นการแก้ไขความเดือดร้อนเกี่ยวกับเรื่องน้ำเพื่อการเพาะปลูกของราษฎรในขั้นแรกนั้น กรมชลประทานได้พิจารณาสร้างโครงการชลประทานแม่วังซึ่งเป็นโครงการประเภททดและส่งน้ำแบบเหมืองฝายขึ้นเป็นโครงการแรกเมื่อ พ.ศ. 2478 ต่อมา เมื่อความต้องการน้ำเพื่อการเพาะปลูกเพิ่มขึ้น กรมชลประทานจึงสร้างเขื่อนเก็บกักน้ำกิ่วลมที่ตำบลบ้านแลง อำเภอเมือง จังหวัดลำปาง เพื่อเก็บกักน้ำบนแม่น้ำวัง และสามารถส่งให้ราษฎรทำการเพาะปลูกได้ตลอดปี เขื่อนกิ่วลมเป็นเขื่อนเก็กน้ำแห่งแรกในภาคเหนือ และเริ่มเก็บน้ำได้ในปี 2515

## ลักษณะตัวเขื่อน
* เป็นเขื่อนเก็บกักน้ำคอนกรีตเสริมเหล็ก 
* สูง 26.50 ม. ยาว 135 ม. มีช่องระบายกว้าง 13.00 ม. จำนวน 5 ช่อง 
* ระดับสันเขื่อน + 236.00 ร.ท.ก.
* ระดับเก็บกัก + 285.00 ร.ท.ก. ระดับน้ำเก็บกักสูงสุด 285.00 ร.ท.ก. 
* ปริมาณน้ำที่ระดับเก็บกัก 112 ล้าน ลบ.ม.ปริมาณน้ำที่ระดับเก็บกักสูงสุด 112 ล้าน ลบ.ม.
* อาณาเขตรับน้ำ 2,700 ตร.กม. พื้นที่อ่าง ฯ ที่ระดับเก็บกักสูงสุด 19 ตร.กม. ปริมาณฝนเฉลี่ย 1,200 มม./ปี
* Service Spillway ขนาด 1.25 x 2.00 ม. ระบายน้ำได้ 12.00 ลบ.ม./วินาที
* ทางระบายน้ำฉุกเฉิน ขนาด 13.00 x 8.00 ม. ระบายน้ำได้ 3,000 ลบ.ม./วินาที
* คลองส่งน้ำสายใหญ่ฝั่งขวา ยาว 40.30 กม. ปริมาณน้ำผ่านเต็มที่ 25.00 ลบ.ม./วินาที คลองซอยและคลองแยกซอย 31 สาย ยาวรวม 71.60 กม.

เขื่อนกิ่วลมขณะก่อสร้างถูกใช้เป็นฉากของเรื่องสั้นชุดชาวเขื่อนโดย มนันยา มีเนื้อหาเกี่ยวข้องกับชีวิตของข้าราชการกรมชลประทานและเหล่าคนงานก่อสร้าง เธอได้รับแรงบันดาลใจในการแต่งจากการติดตามสามีของเธอที่เป็นหนึ่งในข้าราชการควบคุมการก่อสร้าง เรื่องสั้นถูกตีพิมพ์เป็นตอน ๆ ในนิตยสาร สตรีสาร และต่อมาได้มีการรวมเล่มเป็นหนังสือ 3 เล่ม ในชื่อ *ชาวเขื่อน*, *เอ แมน คอลด์ เป๋ง* และ *ลาก่อนกิ่วลม*

## อ้างอิง

## แหล่งข้อมูลอื่น

กิ่วลม
หมวดหมู่:สิ่งก่อสร้างในอำเภอเมืองลำปาง
ธีระ ห้าวเจริญ

พลเรือเอก **ธีระ ห้าวเจริญ** (เกิด 6 เมษายน พ.ศ. 2483) เป็นนายทหารเรือชาวไทย อดีตรัฐมนตรีว่าการกระทรวงคมนาคม ในรัฐบาลพลเอก สุรยุทธ์ จุลานนท์ อดีตสมาชิกวุฒิสภา อดีตราชองครักษ์พิเศษ  และอดีตผู้บัญชาการทหารเรือ

## ประวัติ
เกิดเมื่อวันที่ 6 เมษายน พ.ศ. 2483 เป็นบุตรของนาวาโท กระวี กับนางพยงค์ ห้าวเจริญ เข้ารับการศึกษาที่ โรงเรียนเซนต์คาเบรียล และโรงเรียนนายเรือ ต่อด้วย โรงเรียนปราบเรือดำน้ำ สหรัฐอเมริกา และโรงเรียนเสนาธิการทหารเรือ ด้านชีวิตครอบครัวสมรสกับคุณหญิงมัญชุมาศ ห้าวเจริญ (สกุลเดิม สุทธิวารี) มีบุตร 1 คน คือ นายเกล้า ห้าวเจริญ

## การรับราชการ
พ.ศ. 2518 เป็นผู้บังคับการเรือหลวงช้าง ต่อมาในปี พ.ศ. 2521 เป็นนายธงผู้บัญชาการทหารเรือและในปี พ.ศ. 2526 นายทหารฝ่ายเสนาธิการประจำเสนาธิการทหารเรือ ต่อมาขยับเป็นนายทหารฝ่ายเสนาธิการ ประจำผู้บัญชาการทหารรเรือในปี พ.ศ. 2527 ในปี พ.ศ. 2529 ผู้ช่วยทูตฝ่ายทหารรเรือ ประจำสถานเอกอัครราชทูตไทย ณ กรุงวอชิงตัน สหรัฐอเมริกา พ.ศ. 2533 เลขานุการกองทัพเรือ ในปี พ.ศ. 2535 เป็นรองผู้บัญชาการโรงเรียนนายเรือ และขยับเป็นผู้บัญชาการวิทยาลัยการทัพเรือ ในปี พ.ศ. 2536 ต่อมาในปี พ.ศ. 2537 ผู้ช่วยเสนาธิการทหารเรือฝ่ายยุทธบริการ ก่อนจะมาเป็น รองเสนาธิการทหารเรือ ในปี พ.ศ. 2538 และขยับเป็นเสนาธิการทหารเรือ ในปี พ.ศ. 2539 ต่อมาในปี พ.ศ. 2540 เป็นรองผู้บัญชาการทหารเรือ และตำแหน่งสูงสุดคือ เป็นผู้บัญชาการทหารเรือ พ.ศ. 2541 - 2543 

## การเมือง
เป็นสมาชิกวุฒิสภา ช่วงปี พ.ศ. 2539-2542 และปี พ.ศ. 2549 หลังการรัฐประหาร ได้เข้าเป็นรัฐมนตรีว่าการกระทรวงคมนาคม สมัย พล.อ.สุรยุทธ์ จุลานนท์

## เครื่องราชอิสริยาภรณ์

### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ

* :
** พ.ศ. 2533 - 80x80px ลีเจียนออฟเมอริต ชั้นนายทหาร

## อ้างอิง

## แหล่งข้อมูลอื่น
* ประวัติจากรัฐบาลไทย
* ประวัติจาก ผู้จัดการออนไลน์ 
* ประวัติคณะรัฐมนตรี จาก กรุงเทพธุรกิจ 

หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:รัฐมนตรีว่าการกระทรวงคมนาคมไทย
หมวดหมู่:บุคคลจากโรงเรียนนายเรือ
หมวดหมู่:บุคคลจากโรงเรียนเสนาธิการทหารเรือ
หมวดหมู่:บุคคลจากวิทยาลัยการทัพเรือ
หมวดหมู่:บุคคลจากโรงเรียนเซนต์คาเบรียล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
วัดท้ายตลาด

**วัดท้ายตลาด** อาจหมายถึง:

* วัดโมลีโลกยารามราชวรวิหาร พระอารามหลวงชั้นโท ชนิดราชวรวิหาร * (มีชื่อลำลองว่า วัดท้ายตลาด) * 
* วัดท้ายตลาด (จังหวัดอุตรดิตถ์) ตำบลท่าอิฐ อำเภอเมือง จังหวัดอุตรดิตถ์ 
* วัดท้ายตลาด (จังหวัดเพชรบุรี) ตำบลเขาย้อย อำเภอเขาย้อย จังหวัดเพชรบุรี

ท้ายตลาด
ภาษาปู้เปียว

**ภาษากวาเบียว** () หรือภาษาละกัว ภาษาปูเปียว หรือภาษาเปน ติ โลโล อยู่ในตระกูลขร้า-ไท มีผู้พูดทั้งหมด 310 คน พบในเวียดนาม 307 คน (พ.ศ. 2545) ทางภาคเหนือ พูดโดยชาวกวาเบียวในจังหวัดห่าซาง ประเทศเวียดนามที่เหลือพบในเขตปกครองตนเองชนชาติจ้วงและม้ง เหวินซาน  ในมณฑลยูนนาน ประเทศจีน ซึ่งอยู่ใกล้ ๆ กัน ผู้พูดในจีนส่วนใหญ่มีอายุมาก และมักจะพูดภาษาจีนกลางได้ จัดอยู่ในตระกูลภาษาขร้า-ไท กลุ่มภาษาขร้า สาขายาง-เบียว รากศัพท์มีความคล้ายคลึงกับภาษาเกเลา ร้อยละ 38 ภาษาลาชิ ร้อยละ  33 ภาษาจ้วงเหนือ ร้อยละ 30 ภาษาฮลาย ร้อยละ 26 ภาษาลากา ร้อยละ 23 ภาษาม้ง ร้อยละ 10

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

กวาเบียว
กวาเบียว
ภาษากบาลัน

**ภาษากบาลัน** (kebalan/kbalan) เป็นภาษาที่เคยใช้พูดทางชายฝั่งตะวันออกเฉียงเหนือของไต้หวันโดยชาวกบาลัน จัดอยู่ในตระกูลอสโตรนีเซียน สาขาเกาะฟอร์โมซา ภาษากบาลันไม่ได้ใช้อย่างแพร่หลายในถิ่นที่เป็นแหล่งกำเนิด เมื่อราว พ.ศ. 2473 ใช้เป็นภาษาในบ้านเท่านั้น ยังคงใช้พูดในเขตอตายัล จัดเป็นภาษาที่ใกล้ตาย

## อ้างอิง

## แหล่งข้อมูลอื่น

 
กบาลัน
อักษรลิเดีย

**อักษรลิเดีย** () เป็นอักษรที่ใช้เขียนภาษาลิเดีย โดยมีฐานจากชุดตัวอักษรฟินิเชียเหมือนกับอักษรอื่น ๆ ในอานาโตเลียสมัยยุคเหล็ก อักษรนี้มีความคล้ายคลึงกับชุกตัวอักษรกรีกตะวันออก แต่มีคุณลักษณะเฉพาะ ข้อความภาษาลิเดียยุคแรกเขียนทั้งขวาไปซ็ายหรือซายไปขวา ต่อมาข้อความทั้งหมดจึงเขียนจากขวาไปซ้าย

## ชุดตัวอักษร
ชุดตัวอักษรลิเดียมีความใกล้ชิดกับชุดตัวอักษรของเอเชียน้อยอื่น ๆ และชุดตัวอักษรกรีก มีพยัญชนะ 26 ตัว บางส่วนมีสัญลักษณ์มากกว่าหนึ่งรูป ซึ่งถือเป็นหนึ่ง "อักษร" ชุดตัวอักษรแคเรียมีอักษร *f* ที่มาจากอักษร Φ แต่อักษร *f* ของลิเดียมีรูปร่างคล้ายเลข *8* ที่สามารถพบได้ในชุดตัวอักษรอิทรัสคันใหม่ และในชุดตัวอักษรแบบเอียงของกลุ่มภาษาออสโก-อุมเบรีย เช่น ออสโก, อุมเบรีย, ซาบีนเก่า และไพซีนใต้ (วอลสเกียเก่า) และคาดว่าเป็นตัวที่ทำให้เกิดผู้พูดภาษาซาเบลเลีย (กลุ่มภาษาออสโก-อุมเบรีย)

### ตัวอย่างคำ
 *ora* [ora] "ปาก"

 *laqrisa* [lakʷrisa] "กำแพง, dromos" หรือ "จารึก"

 *bira* [pira] "บ้าน"

 *wcbaqẽnt* [w̩t͡spaˈkʷãnd] "เหยียบย่ำ" (จาก PIE ***pekʷ-** "บด")

## ยูนิโคด

## อ้างอิง

## แหล่งข้อมูลอื่น

* 

## ข้อมูล

* . Translator Chris Markham.
* French language text.
*Gusmani, R. *Lydisches Wörterbuch. Mit grammatischer Skizze und Inschriftensammlung*, Heidelberg 1964 (Ergänzungsband 1-3, Heidelberg 1980-1986).
*Melchert, H. Craig (2004) "Lydian", in Roger D. Woodard (ed.), The Cambridge Encyclopedia of the World's Ancient Languages. Cambridge: Cambridge University Press. . pp.&nbsp;601–608.
* Shevoroshkin, V. *The Lydian Language*, Moscow, 1977.
* อักษรลิเดีย

อักษร
หมวดหมู่:ระบบการเขียน
ลิเดีย
หมวดหมู่:ระบบการเขียนขวาไปซ้าย
โรงเรียนแจ้ห่มวิทยา

**โรงเรียนแจ้ห่มวิทยา** () เป็นโรงเรียนรัฐบาลในอำเภอแจ้ห่ม จังหวัดลำปาง ตั้งขึ้นเมื่อปี พ.ศ. 2505 ณ บริเวณโรงเรียนบ้านใหม่ผ้าขาว ต่อมา พ.ศ. 2515 ได้ย้ายไปอยู่มาสร้างใหม่บริเวณหนองห้า ถนนแจ้ห่ม - วังเหนือ เมื่อ 13 กรกฎาคม 2515 โดยถือเอาวันนี้เป็นวันสถาปนาโรงเรียน

## ประวัติ

โรงเรียนแจ้ห่มวิทยา ได้รับการอนุมัติให้จัดตั้งเมื่อวันที่ 17 กฤษฎาคม 2505 ในที่ดินป่าสงวน บ้านใหม่ผ้าขาว หมู่ที่ 3 ตำบลวิเชตนคร อำเภอแจ้ห่ม จังหวัดลำปาง ซึ่งอยู่ห่างจากตัวอำเภอประมาณ 2 กิโลเมตร ในเนื้อที่ 6 ไร่ และได้ย้ายมาสถานที่ตั้งปัจจุบัน เมื่อวันที่ 13 กรกฎาคม 2515 โดยตั้งอยู่เลขที่ 371 บ้านวังสัก หมุ่ที่ 10 จดถนนลำปาง-แจ้ห่ม-วังเหนือ ระหว่างกิโลเมตรที่ 55 – 56 ตำบลแจ้ห่ม อำเภอแจ้ห่ม จังหวัดลำปาง

โรงเรียนแจ้ห่มวิทยา มีเนื้อที่ 437 ไร่ 2 งาน (กว้าง 800 เมตร ยาว 1,000 เมตร) มีอาณาเขต ทิศเหนือและทิศตะวันออกจดบริเวณเนื้อที่ป่าสงวนแห่งชาติ ทิศใต้จดถนนสายแจ้ห่ม-ปงคอบ ทิศตะวันตก จดถนนลำปาง-แจ้ห่ม-วังเหนือ

## สัญลักษณ์ประจำโรงเรียน

* **เครื่องหมายประจำโรงเรียน** เป็นอักษรย่อ จ.ว. อยู่ภายใต้ชฎา ปลายชฎามีรัศมีแสง 15 รัศมีเปล่งออกมา ภายใต้ อักษร จ.ว. มีชื่อโรงเรียนแจ้ห่มวิทยา โดยชื่อโรงเรียนอยู่ในริบบิ้น ภายใต้ชื่อโรงเรียนมีปี พ.ศ. 2505 ปีก่อตั้งโรงเรียนครั้งแรก อยู่ในฐานแท่นลดหลั่นเป็นชั้นๆ จนแหลม อักษรย่อ จ.ว คือ แจ้ห่มวิทยา อยู่ภายใต้พระธาตุอักโขชัยคีรี ซึ่งเป็นที่เครารพบูชา เสมือนหนึ่งตัวแทนของพุทธองค์ ซึ่งเป็นผู้รู้ ผู้ตื่น ผู้เบิกบาน เป็นผู้ให้แสงสว่าง ทางปัญญาแก่ชาวโลก
* **สีประจำโรงเรียน** คือ สีแดง - ขาว **สีแดง** หมายถึง ความรักชาติ ความเสียสละ ความกล้าหาญ และ **สีขาว** หมายถึง ความบริสุทธิ์ ความจริงใจ มีคุณธรรม
* **คติพจน์โรงเรียน** คือ อสธุ ํ สาธุนา ชิเน (พึงชนะความชั่วด้วยความดี)
* **คำขวัญโรงเรียน** คือ การเรียนดี กีฬาเก่ง เคร่งครัดคุณธรรม เพื่อนำสังคม
* **พระพุทธรูปประจำโรงเรียน** คือ หลวงพ่อทิพยปัญญา

## อาคาร / สถานที่สำคัญในโรงเรียนแจ้ห่มวิทยา
* **อาคารพิเชษฐเมธา** สร้างเมื่อปี พ.ศ. 2515 ขนาด 2 ชั้น พิเชษฐเมธา ความหมายคือ ความรู้อันประเสริฐ
* **อาคารพิชชารัตน์** สร้างเมื่อปี พ.ศ. 2520 ขนาด 3 ชั้น พิชชารัตน์ ความหมายคือ ความรู้ประดุจแก้วอันมีค่า
* **อาคารราชาปกเกศ** สร้างเมื่อปี พ.ศ. 2542 ขนาด 4 ชั้น ราชาปกเกศ ความหมายคือ บารมีของพระบาทสมเด็จพระเจ้าอยู่หัวปกเกล้าปกกระหม่อม
* **อาคารภัทรคุณ** สร้างเมื่อปี พ.ศ. 2544 ขนาด 2 ชั้น ภัทรคุณ ความหมายคือ เจริญด้วยความดี 
* **อาคารอาคารศูนย์ภูมิปัญญา** สร้างเมื่อปี พ.ศ. 2544 ขนาด 1 ชั้น เป็นอาคารพิพิธภัณฑ์ แสดงเกี่ยวกับประวัติความเป็นมา วิถีชีวิตของชาวอำเภอแจ้ห่ม
* **อาคารเทิดราชัน** สร้างเมื่อปี พ.ศ. 2550 ขนาด 4 ชั้น เทิดราชัน ความหมายคือ การเทิดทูนพระมหากษัตริย์ ผู้ยิ่งใหญ่ อันหมายถึงพระบาทสมเด็จพระเจ้าอยู่หัวภูมิพลอดุลยเดช รัชกาลองค์ปัจจุบัน

## รายนามครูใหญ่ / อาจารย์ใหญ่ / ผู้อำนวยการโรงเรียนแจ้ห่มวิทยา

## อ้างอิง

## แหล่งข้อมูลอื่น
* เว็บไซต์โรงเรียนแจ้ห่มวิทยา

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
หมวดหมู่:โรงเรียนในจังหวัดลำปาง
หมวดหมู่:โรงเรียนที่ก่อตั้งในปี พ.ศ. 2515
หมวดหมู่:สิ่งก่อสร้างในอำเภอแจ้ห่ม
ชุดตัวอักษรแคเรีย

**ชุดตัวอักษรแคเรีย** () พบจารึกราว 100 ชิ้น ในเขตของชาวแคเรียในอียิปต์ พบอักษรในชุดเหล่านี้บนแผ่นดินเหนียว เหรียญ และจารึกตามอนุสาวรีย์ด้วย อาจจะมาจากชุดตัวอักษรฟินิเชีย การถอดความอักษรแคเรียเริ่มเมื่อ พ.ศ. 2503 โดย Vitaly Shevoroshkin และสืบต่อโดย Ignacio J. Adiego และ Diether Schuerr ใน พ.ศ. 2533 การออกเสียงของอักษรบางตัวยังไม่ทราบแน่ชัด เขียนจากซ้ายไปขวาหรือขวาไปซ้าย ในแนวนอน อักษรบางตัวมีหลายรูป 

## ใช้เขียน
* ภาษาแคเรีย ซึ่งเป็นภาษาในกลุ่มอานาโตเลีย ใช้พูดในอานาโตเลียตะวันตกเฉียงใต้ (ตุรกีปัจจุบัน) จนกระทั่งราว พ.ศ. 643 อาจจะพัฒนามาจากภาษาลูเวีย และใกล้เคียงกับภาษาไลเดีย

## ยูนิโคด

## อ้างอิง

* ชุดตัวอักษรแคเรีย

แคเรีย
อมรรตยะ เสน

thumb|250px|อมรรตยะ เสน

**อมรรตยะ กุมาร เสน** (;  *Ômorto Kumar Shen*) นักเศรษฐศาสตร์ ได้รับรางวัลโนเบลสาขาเศรษฐศาสตร์ เมื่อ พ.ศ. 2541

## ประวัติ
เป็นชาวอินเดีย เกิดเมื่อวันที่ 3 พฤศจิกายน พ.ศ. 2476 ที่เมืองศานตินิเกตัน  และได้เข้าศึกษาใน วิทยาลัยเพรสซิเดนซี อินเดีย จากนั้นศึกษาต่อด้านเศรษฐศาสตร์-ปรัชญาในระดับปริญญาโทและปริญญาเอกที่มหาวิทยาลัยเคมบริดจ์ ประเทศอังกฤษ และเคยดำรงตำแหน่งเป็นศาสตราจารย์ในมหาวิทยาลัยหลายแห่ง อาทิ มหาวิทยาลัยฮาร์วาร์ด ประเทศสหรัฐอเมริกา มหาวิทยาลัยออกซฟอร์ด มหาวิทยาลัยเคมบริดจ์ โรงเรียนเศรษฐศาสตร์และการบริหารรัฐกิจแห่งลอนดอน (London School of Economics and Political Science) ประเทศอังกฤษ

## ผลงาน
อมรรตยะ เสน เป็นผู้คิดทฤษฎีด้านการเลือกทางสังคมและความเสมอภาค และผลงานของเขาหลายเรื่องได้เน้นวิเคราะห์ความสัมพันธ์ของการพัฒนาคุณภาพชีวิตและการพัฒนาด้านเศรษฐกิจควบคู่กันไป ทำให้ได้รับการยอมรับว่าเป็นผู้เชี่ยวชาญด้านเศรษฐศาสตร์การพัฒนาคนหนึ่งของโลก 

เขาเสนอวิธีการมองปัญหา และแก้ปัญหาความอับจนที่ครอบคลุม โดยเสนอว่าการมีรายได้เพิ่มเป็นเพียงองค์ประกอบหนึ่ง ของการแก้ปัญหาความยากจน ที่สำคัญกว่าคือ ทำอย่างไรจึงจะช่วยสร้างความสามารถให้แก่ผู้คนโดยตรง เพื่อให้เขามีเสรีภาพที่จะเลือกชีวิตที่เขาต้องการ

เขาเป็นหนึ่งในนักวิชาการที่มีส่วนสำคัญในการทำโครงร่างรายงานการพัฒนาคน จัดทำโดยโครงการพัฒนาแห่งสหประชาชาติ ซึ่งเสนอแนวคิดด้านเศรษฐศาสตร์และสังคม เพื่อเป็นมาตรวัดปัญหาความยากจนและความไม่เท่าเทียมกันในสังคม ผลงานโดดเด่นและสามารถนำมาประยุกต์ปฏิบัติเพื่อช่วยเหลือและพัฒนาสังคมได้จริง กระทั่งอมรรตยะ เสน ได้รับรางวัลโนเบลสาขาเศรษฐศาสตร์ ใน พ.ศ. 2541

## อ้างอิง
*  อมาตยา เซน นักเศรษฐศาสตร์รางวัลโนเบลกับทฤษฎีพัฒนาคนให้มีสุข
* คิดใหม่ เรื่องการแก้ปัญหาความอับจน (ความยากจน)  
* อมาตยา เซน A Great Man in Economics

หมวดหมู่:ผู้ได้รับรางวัลโนเบลสาขาเศรษฐศาสตร์
หมวดหมู่:นักเศรษฐศาสตร์ชาวอินเดีย
หมวดหมู่:บุคคลจากรัฐเบงกอลตะวันตก
หมวดหมู่:ชาวเบงกอล
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากวิทยาลัยเศรษฐศาสตร์และรัฐศาสตร์แห่งลอนดอน
คำสงวน

ในภาษาคอมพิวเตอร์ **คำสงวน **(หรือ**คำบ่งชี้สงวน**) คือคำที่ไม่สามารถใช้เป็นตัวระบุ เช่นชื่อของตัวแปร ฟังก์ชั่น หรือลาเบล คำสงวนถูกนิยามตามไวยากรณ์ภาษาคอมพิวเตอร์ และอาจจะมีหรือไม่มีความหมายก็ได้

หนึ่งในคำที่มักสับสนกับคำสงวน คือ**คีย์เวิร์ด** (keyword) ซึ่งเป็นคำที่มีความหมายพิเศษตามแต่บริบท ชื่อที่พบได้ในไลบรารีมาตรฐาน (standard library) แต่ไม่ถูกรวมมาในภาษาคอมพิวเตอร์ตั้งแต่ต้น ไม่ใช่ทั้งคำสงวนและคีย์เวิร์ด ทั้งนี้วลี "คำสงวน" และ "คีย์เวิร์ด" มักสามารถใช้แทนกันได้ในหลายกรณี เช่นการกล่าวว่าคำสงวนคือคำที่ "ถูกสงวนไว้ใช้เป็นคีย์เวิร์ด" นิยามของคำสงวนและคีย์เวิร์ดต่างกันไปตามแต่ละภาษาโปรแกรมมิ่ง

โดยทั่วไปแล้วคำคำหนึ่งอาจจะไม่ต้องเป็นทั้งคำสงวนและคีย์เวิร์ด แต่ในภาษาโปรแกรมมิ่งสมัยใหม่ คำสงวนใดๆ มักจะเป็นคีย์เวิร์ดเพื่อความง่ายในการอ่านโค้ดโปรแกรม (เพราะคีย์เวิร์ดไม่ควรถูกสับสนกับคำบ่งชี้) ในภาษาโปรแกรมมิ่งบางภาษาเช่นซีหรือไพธอน คำสงวนทุกคำเป็นคีย์เวิร์ด และคีย์เวิร์ดทุกคำเป็นคำสงวน ในขณะที่สำหรับภาษาบางภาษาเช่นจาว่า คีย์เวิร์ดทุกคำเป็นคำสงวน แต่คำสงวนทุกคำไม่ใช่คีย์เวิร์ด

## การแบ่งแยก
ดังที่ได้กล่าวไปว่าคำสงวนใดๆ โดยมากมักเป็นคีย์เวิร์ด และคีย์เวิร์ดใดๆ ก็มักเป็นคำสงวนด้วน ดังนั้นจึงพบการใช้คำว่า "คำสงวน" และ "คีย์เวิร์ด" ในบริบทแทนกันอยู่บ่อยครั้ง แต่ในทางทฤษฎีแล้ว คำสองคำนี้มีความหมายไม่เหมือนกัน

การทำให้คีย์เวิร์ดเป็นคำสงวนส่งผลให้กระบวนการอ่านโค้ดง่ายขึ้น เพราะจะไม่เกิดความกำกวมว่าคำคำหนึ่งที่เป็นคีย์เวิร์ดนั้นกำลังทำหน้าที่คีย์เวิร์ดหรือชื่อทั่วไป ดังนั้นโดยทั่วไป คีย์เวิร์ดจะเป็นสับเซตของคำสงวน ทั้งนี้คำสงวนใดๆ ไม่จำเป็นต้องเป็นคีย์เวิร์ด เช่นคำว่า goto ในภาษาจาวาเป็นคำสงวน แต่ไม่ใช่คีย์เวิร์ดในภาษาจาวา

หมวดหมู่:โครงสร้างการเขียนโปรแกรม
มานิตย์ ภู่อารีย์

ผู้ช่วยศาสตราจารย์ **มานิตย์ ภู่อารีย์** (3 ธันวาคม พ.ศ. 2478 - 30 พฤศจิกายน พ.ศ. 2551) ศิลปินแห่งชาติ สาขาทัศนศิลป์ (ภาพพิมพ์) พ.ศ. 2543

## ประวัติ
เกิดเมื่อวันที่ 3 ธันวาคม พ.ศ. 2478 ที่กรุงเทพมหานคร ได้รับการศึกษาทางด้านศิลปะจากวิทยาลัยเพาะช่าง แล้วจึงสอบเข้าศึกษาต่อที่คณะจิตรกรรม ประติมากรรม มหาวิทยาลัยศิลปากร และได้เดินทางไปศึกษาต่อที่สถาบันวิจิตรศิลป์กรุงโรม ประเทศอิตาลี

## เครื่องราชอิสริยาภรณ์
* พ.ศ. 2543 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

## อ้างอิง

* ผู้ช่วยศาสตราจารย์มานิตย์ ภู่อารีย์ โดย นิตยสาร สกุลไทย 

หมวดหมู่:ศิลปินแห่งชาติสาขาทัศนศิลป์
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลจากกรุงเทพมหานคร
ชิเชนอิตซา

**ชิเชนอิตซา** () เป็นแหล่งโบราณคดีขนาดใหญ่ที่สร้างขึ้นโดยชาวมายาในเขตวัฒนธรรมมีโซอเมริกา ตั้งอยู่ในคาบสมุทรยูกาตัน รัฐยูกาตัน ทางภาคตะวันออกเฉียงใต้ของประเทศเม็กซิโก ชิเชนอิตซาเป็นส่วนหนึ่งของเมืองจำนวนมากมายซึ่งพวกมายาได้สร้างขึ้นเพื่อเป็นอนุสรณ์ของเทพเจ้าผู้ทรงกระหายพระโลหิต 

ลักษณะโดยทั่วไปของชิเชนอิตซา ทำเป็นรูปเหลี่ยมลดขั้นเป็นชั้น ๆ บนเนื้อที่ราว 6.4 ตารางกิโลเมตร มีบันไดกลาง วิหารที่ใหญ่สุดมีชื่อว่า วิหารแห่งนักรบ สร้างขึ้นในคริสต์ศตวรรษที่ 12 หลังจากสร้างวิหารเก่าแห่งชักโมล ตรงกลางสร้างเป็นปราสาทเหลี่ยมทึบสูงขึ้นไป ใช้เป็นที่ทำพิธีสังเวยเทพเจ้าโดยใช้เด็กสาวโยนลงไปถวายเทพเจ้า ณ ที่นั้น รอบ ๆ ห่างออกมาทำเป็นบริเวณตลาดทำนองเดียวกับสถานสถิตยุติธรรมของพวกโรมัน ซึ่งอยู่กลางเมืองที่สาธารณะและเป็นที่รวมของฝูงชน

ชนเผ่ามายาแห่งเม็กซิโกสืบสายมาจากคนพวกแรกที่เดินทางจากทวีปเอเชียเข้ามายังทวีปอเมริกาทางช่องแคบเบริง ได้มีการพัฒนาทางวัฒนธรรมทั้งในด้านเหี้ยมโหดอันป่าเถื่อนและความมีสติปัญญาอันสูงส่งในขณะเดียวกัน

พวกมายาฝึกความเสียสละด้านมนุษยชาติ ควักหัวใจผู้ที่รับการบูชาออกสังเวยพระเจ้า ขณะเดียวกันก็มีการพัฒนาความรู้ด้านดาราศาสตร์ ศิลปะของสถาปัตยกรรม ทางอักษรศาสตร์ ด้านการเขียนบันทึกด้วยตัวอักษรพิเศษ และการค้นพบค่าของเลข 0 ทางคณิตศาสตร์ แต่ก็น่าแปลกที่พวกเขามิได้ค้นพบประโยชน์อันเกิดจากล้อเลื่อน

ศูนย์กลางของอารยธรรมของคนพวกนี้อยู่ที่ชิเชนอิตซา ในคาบสมุทรยูกาตัน ผู้ค้นพบ ขุมอารยธรรมเหล่านี้แล้วนำออกมาเผยแพร่ให้ชาวโลกได้ทราบคือ นายทอมป์สัน ชาวอเมริกัน ผู้ใช้ชีวิตซอกซอนท่องเที่ยวไปในหมู่พวกมายาด้วยความสนใจจะศึกษาสิ่งลึกลับต่าง ๆ

บางทีอาจกล่าวได้ว่าพวกมายาจะเป็นต้นตำรับของพวกบูชาความสงบที่ต้องการศาสนารุนแรง นองเลือด หลังจากที่เคยพ่ายแพ้พวกชนเผ่าตอลเต็ก ซึ่งอยู่ตอนกลางของเม็กซิโก ในท้ายที่สุด พวกมายาก็ตกอยู่ใต้อำนาจของผู้ที่นิยมความรุนแรงที่เหนือกว่า ในเมื่อผู้ชนะที่กระหายเลือด โลภที่จะได้ทองและทรัพย์สมบัติของพวกมายาอย่างเต็มที่

7 กรกฎาคม พ.ศ. 2550 ชิเชนอิตซารับเลือกให้เป็นหนึ่งในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์มือถือ

## สถานที่สำคัญในชิเชนอิตซา
* ** วิหารจากัวร์ **
* ** วิหารแห่งนักรบ **
* ** สนามฟุตบอล **
* ** วิหารนักบวชชั้นสูง**
* ** พระราชวังหลวง **
* ** เอลกัสติโย**

## อ้างอิง
* 7 สิ่งมหัศจรรย์ของโลก 12 ก.ค. 50 - 18:48  นิติภูมิ นวรัตน์ นสพ. ไทยรัฐ

หมวดหมู่:เจ็ดสิ่งมหัศจรรย์ของโลก
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศเม็กซิโก
หมวดหมู่:รัฐยูกาตัน
ศาสนาพุทธในประเทศเคนยา

การเข้ามาของพระพุทธศาสนาในประเทศเคนยา เริ่มต้นโดยผ่านกลุ่มชาวจีนโพ้นทะเล และชาวสิงหล (ลังกา) เนื่องจากชาวจีน และชาวสิงหลเข้าไปทำงานในไร่เกษตรกรรมของชาวอังกฤษเจ้าอาณานิคมในยุคนั้น ช่วงแรกๆของพุทธศาสนาในเคนยาจะเป็นชาวเอเชียกลุ่มแรกๆนี้ แต่ต่อมาในภายหลังชาวเคนยาจำนวนหนึ่งซึ่งนับถือลัทธิภูติผีปีศาจ ได้หันมานับพุทธศาสนาตาม แต่ก็เป็นชนกลุ่มเล็กๆซึ่งอาศัยอยู่แถบเมืองท่าทางชายฝั่งตะวันออกของประเทศ ต่อมามีการประชุมศาสนา และสันติภาพโลกที่นครไนโรบี เมืองหลวงของประเทศเคนยา ในเดือนสิงหาคม ปี พ.ศ. 2527 ภายหลังได้มีการเผยแผ่พุทธศาสนามากขึ้นในแถบนี้ รวมถึงความพยายามที่จะจัดตั้งชมรมชาวพุทธเคนยาขึ้นมา มีการนิมนต์พระสงฆ์จาก ญี่ปุ่น จีน และไทย  เพื่อให้เดินทางเข้ามาเผยแผ่ในประเทศ แต่ยังไม่ทันคืบหน้า ประเทศเคนยาได้ประสบปัญหาในเรื่องการเมือง เศรษฐกิจ รวมไปถึงชนพื้นเมืองบางกลุ่มที่ไม่เป็นมิตรกับคนต่างศาสนา การเผยแผ่จึงเป็นไปได้ยาก 

หมวดหมู่:ประวัติศาสตร์ศาสนาพุทธ
หมวดหมู่:ประเทศเคนยา
ศาสนาพุทธในประเทศอียิปต์

พระพุทธศาสนาในประเทศอียิปต์เริ่มต้นขึ้น เมื่อพระเจ้าอโศกมหาราช แห่งมคธได้ส่งทูตมาเจริญสัมพันธไมตรีกับต่างอาณาจักร โดยอาณาจักรไกริน ซึ่งอยู่ใกล้กับอียิปต์ก็เป็นหนึ่งในนั้นด้วย พร้อมกันนนั้นพระเจ้าอโศกมหาราชจึงได้ส่งพระธรรมทูตมาเผยแผ่ด้วย ในบริเวณเมืองอเล็กซานเดรีย ของอียิปต์ด้วย แต่ก็สูญหายไป

ต่อมาอีกหลายศตวรรษได้มีชาวญี่ปุ่น ลังกา เกาหลี  อินเดีย และไทย เดินทางเข้าไปทำงาน ศึกษา หรือท่องเที่ยว และได้มีการถ่ายทอดความรู้หลักธรรมเกี่ยวกับพระพุทธศาสนาต่างๆให้แก่ชาวอียิปต์ แต่ก็มีชาวพุทธอียิปต์ไม่เกิน 1 หมื่นคน ซึ่งส่วนใหญ่จะอาศัยอยู่ในเมืองไคโร และเมืองอเล็กซานเดรีย นอกจากนั้น ชาวพุทธต่างถิ่นที่เข้ามาอาศัยอยู่ในประเทศอียิปต์ ในช่วงวันวิสาขบูชาจะปฏิบัติศาสนกิจด้วยการเวียนเทียนกันเป็นกลุ่มเล็กๆ และมีการแสดงหลักธรรมเป็นเวลาสั้นๆ ส่วนการเผยแผ่ศาสนานั้นเป็นไปได้ยาก เนื่องจากเป็นสังคมเล็กๆท่ามกลางสังคมมุสลิมจำนวนมาก การเผยแผ่จึงเป็นไปได้ยาก

หมวดหมู่:ประวัติศาสตร์ศาสนาพุทธ
หมวดหมู่:ประเทศอียิปต์
จังหวัดพระนารายณ์

**จังหวัดพระนารายณ์** เป็นจังหวัดที่มีการร้องขอให้จัดตั้งขึ้นโดยแยกพื้นที่ อำเภอลำสนธิ อำเภอสระโบสถ์ อำเภอชัยบาดาล อำเภอท่าหลวง และ อำเภอโคกเจริญ ออกจากจังหวัดลพบุรี ตามข้อเสนอของนายนิยม วรปัญญา สมาชิกสภาผู้แทนราษฎร จังหวัดลพบุรี เมื่อปี พ.ศ. 2546 ยังไม่มีการบอกว่าเป็นจังหวัดอย่างแน่ชัดแต่อย่างใด

## ผลการพิจารณา
ในปี พ.ศ. 2547 กระทรวงมหาดไทย ได้พิจารณาว่าการแบ่งเขตการปกครองของจังหวัดลพบุรี ไปเป็นจังหวัดใหม่ชื่อ "จังหวัดพระนารายณ์" ยังไม่เป็นการสมควร เนื่องจากปัจจุบันจังหวัดลพบุรียังมีพระนารายณ์ราชนิเวศน์เป็นหลักฐาน และได้มีการประกาศเป็นพิพิธภัณฑสถานแห่งชาติสมเด็จพระนารายณ์ เมื่อปี พ.ศ. 2504 เป็นที่รู้จักของประชาชนจังหวัดลพบุรีที่ส่วนใหญ่ไม่ต้องการให้แบ่งแยกพื้นที่จังหวัดไปเป็นจังหวัดใหม่ ประกอบกับเมื่อได้พิจารณาตามหลักเกณฑ์การจัดตั้งจังหวัดใหม่ตามมติคณะรัฐมนตรี เมื่อวันที่ 8 ธันวาคม พ.ศ. 2524 ปรากฏว่าเนื้อที่และสภาพภูมิศาสตร์ จำนวนอำเภอในเขตปกครอง จำนวนประชากร และลักษณะพิเศษของจังหวัด ไม่เข้าหลักเกณฑ์การจัดตั้งจังหวัดใหม่ตามมติคณะรัฐมนตรี จึงยังไม่เห็นสมควรแยกเขตการปกครองของจังหวัดลพบุรีไปตั้งเป็นจังหวัดใหม่ในขณะนี้ 

## การเสนอจัดตั้งจังหวัด พ.ศ. 2553
ในปี พ.ศ. 2553 นายนิยม วรปัญญา สมาชิกสภาผู้แทนราษฎร จังหวัดลพบุรี ได้ยื่นกระทู้ถามนายกรัฐมนตรี (อภิสิทธิ์ เวชชาชีวะ) เกี่ยวกับการจัดตั้งจังหวัดพระนารายณ์อีกครั้ง โดยยกฐานะอำเภอชัยบาดาลเป็นอำเภอเมือง ตำบลม่วงค่อมยกฐานะเป็นกิ่งอำเภอม่วงค่อม แยกจากอำเภอชัยบาดาล อำเภอท่าหลวง อำเภอพัฒนานิคม อำเภอลำสนธิ อำเภอสระโบสถ์ อำเภอโคกเจริญ และอำเภอหนองม่วง แต่ไม่ได้รับการพิจารณาเนื่องจากไม่เข้าหลักเกณฑ์การจัดตั้งจังหวัด

## อ้างอิง

หมวดหมู่:จังหวัดของประเทศไทยที่เคยได้รับการพิจารณาจัดตั้ง
หมวดหมู่:สมเด็จพระนารายณ์มหาราช
หมวดหมู่:การเมืองจังหวัดลพบุรี
วัดโบสถ์ (อำเภอเมืองปทุมธานี)

**วัดโบสถ์** เดิมชื่อ **วัดสร้อยนางหงษ์** ตั้งอยู่ทางฝั่งตะวันออกของแม่น้ำเจ้าพระยา ในหมู่ที่ 5 บ้านกลาง ตำบลบ้านกลาง อำเภอเมืองปทุมธานี จังหวัดปทุมธานี สร้างเมื่อ พ.ศ. 2164 โดยชาวมอญที่อพยพมามาจากเมืองหงสาวดี และเอาชื่อหมู่บ้านที่ตนอพยพมาอาศัยอยู่ ตั้งเป็นชื่อวัดและได้สร้างเสาหงส์ขึ้นไว้เป็นสัญลักษณ์แห่งเมืองหงสาวดี  วัดได้รับพระราชทานวิสุงคามสีมาในปี พ.ศ. 2167 มีโบราณสถาน และโบราณวัตถุ คือสิ่งสำคัญอยู่คู่วัดโบสถ์  วิหารพระรามัญทรงเครื่อง (หลวงพ่อรามัญทรงเครื่อง) พระแสงอาญาสิทธิ์ ของเก่าแก่จากรามัญ ช้างสี่เศียรใช้ติดตั้งประดับหัวเสา อายุเก่าแก่ถึง 150 ปี สร้างด้วยทองคำสัมฤทธิ์อยู่ในโบสถ์เก่าของวัดและรูปปั้นสุนัขย่าเหลหล่อด้วยตะกั่วที่อดีตเจ้าอาวาสได้รับพระราชทานจากพระบาทสมเด็จพระจุลจอมเกล้าเจ้าอยู่หัวในครั้งที่เสด็จประพาสเมืองสามโคก ต่อมาเปลี่ยนเป็นเมืองปทุมธานี

## อ้างอิง

โบสถ์
โบสถ์
หมวดหมู่:โบราณสถานในจังหวัดปทุมธานี
มหาพรหมราชินี

**มหาพรหมราชินี** เป็นไม้วงศ์กระดังงา ชนิดใหม่ของโลก พบในประเทศไทยที่เขตอุทยานแห่งชาติน้ำตกแม่สุรินทร์ จังหวัดแม่ฮ่องสอน สภาพนิเวศวิทยา พบในเขตป่าดิบเขา ที่สูงชัน ในระดับความสูงมากว่า 1,100 เมตร ที่มีสภาพลมแรง และอากาศหนาวเย็นจัดในฤดูหนาว ที่ความชื้นสัมพัทธิ์ค่อนข้างสูง ลักษณะของต้นมหาพรหมราชินีเป็นต้นไม้ขนาดเล็กสูงประมาณ 4-6 เมตร ลำต้นมีเส้นผ่าศูนย์กลาง 15-30 เซ็นติเมตร ลำต้นมีสีน้ำตาล กิ่งอ่อนจะมีขนอ่อนปกคลุมอยู่ ใบเป็นรูปหอก กว้าง 4-9 เซนติเมตร ยาว 11-19 เซนติเมตร เนื้อใบหนา ผิวใบเรียบเป็นมันทั้งสองด้าน โค่นใบและปลายใบแหลม มีแขนงใบ 8-11 คู่

## ระเบียงภาพ

ไฟล์:มหาพรหมราชินี Mitrephora sirikitiae Weerasooriya, Chelermglin & R.M.K. Saunders. FAMILY ANNONACEAE (1).jpg|thumb|ลักษณะดอกในมุมต่างๆ
ไฟล์:มหาพรหมราชินี Mitrephora sirikitiae Weerasooriya, Chelermglin & R.M.K. Saunders. FAMILY ANNONACEAE (2).jpg|thumb|มหาพรหมราชินี
ไฟล์:มหาพรหมราชินี Mitrephora sirikitiae Weerasooriya, Chelermglin & R.M.K. Saunders. FAMILY ANNONACEAE (5).jpg|thumb|มหาพรหมราชินี
ไฟล์:มหาพรหมราชินี Mitrephora sirikitiae Weerasooriya, Chelermglin & R.M.K. Saunders. FAMILY ANNONACEAE (6).jpg|thumb|มหาพรหมราชินี

## อ้างอิง
* หนังสือพิมพ์ผู้จัดการ ฉบับวันที่ 06 สิงหาคม พ.ศ. 2547 หน้าที่ 42

หมวดหมู่: สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สกุลมหาพรหม
หมวดหมู่:ไม้ยืนต้น
หมวดหมู่:ดอกไม้ป่า
ภาษาเกอหล่าว

**ภาษาเกเลา** เป็นภาษาตระกูลขร้า-ไท ใช้พูดโดยชาวเกเลาในจีนและเวียดนาม แต่สมาชิกส่วนใหญ่ของชาวเกเลาไม่ได้ใช้ภาษานี้ คาดว่ามีผู้พูดภาษานี้ราว 3,000 คน โดยในจำนวนนี้มี 500 คนพูดได้ภาษาเดียว มีสำเนียงย่อย 3 สำเนียง คือ ภาษาเกเลาเขียว ภาษาเกเลาขาว และภาษาเกเลาแดง
เกเลา
เกเลา
ธรรมคุปต์

**ธรรมคุปต์** หรือ **ธรรมคุปตวาท** () แยกมาจากนิกายมหีศาสกะ ในเวลาใกล้เคียงกับนิกายสรวาสติวาท โดยแตกต่างจากนิกายแม่ที่เรื่องการถวายทาน นิกายนี้เห็นว่าทานที่ถวายแด่พระพุทธเจ้าหรือแม้แต่สถูปเจดีย์มีผลมากกว่าถวายต่อสงฆ์ หลักธรรมโดยทั่วไปใกล้เคียงกับนิกายมหาสังฆิกะมากกว่านิกายมหีศาสกะ แพร่หลายในเอเชียกลางและจีน พระวินัยของนิกายนี้เป็นต้นแบบของนิกายวินัยในจีน

นักวิชาการถือว่านิกายนี้เป็นส่วนหนึ่งของนิกายเถรวาท คือจับอยู่ในกลุ่มเดียวกับเถรวาท แต่นิกายเถรวาทถือว่านิกายนี้เป็นฝ่ายอาจริยวาทและอธรรมวาที ในคัมภีร์กถาวัตถุปรากฏข้อมูลว่าเถรวาทกับธรรมคุปต์เห็นต่างกันหลายเรื่อง เช่น อานิสงส์ของการทำทาน การบูชาพระเจดีย์ วิมุตติของพระพุทธเจ้ากับพระอรหันตสาวก อภิญญาของศาสนาในศาสนาอื่น เป็นต้น

## อ้างอิง

* 

หมวดหมู่:นิกายในศาสนาพุทธเถรวาท
ภาษาเศรปา

**ภาษาเศรปา** หรือภาษาศรรปา ภาษาเศรวา ภาษาเซี่ยเอ่อร์ปา เป็นภาษาที่ใช้พูดในบางส่วนของเนปาล โดยเฉพาะในชุมชนชาวเศรปา อยู่ในเนปาล 130,000 คน (2544) อยู่ในอินเดีย 20,000 คน (2540) และในทิเบต 800 คน (2537)

## ไวยากรณ์
ลักษณะทางไวยากรณ์ของภาษาเศรปา ได้แก่ ไม่มีการผันคำนาม คำขยายตามหลังคำนาม มีลักษณนามที่ตามหลังนาม คำขยายกริยาตามหลังกริยา ใช้ปรบทซึ่งจะมาก่อนนามวลี เรียงประโยคแบบประธาน-กรรม-กริยา

## อ้างอิง

## แหล่งข้อมูลอื่น

หมวดหมู่:ภาษาในประเทศเนปาล
หมวดหมู่:ภาษาในประเทศอินเดีย
หมวดหมู่:ภาษาในประเทศจีน
หมวดหมู่:ภาษาประธาน–กรรม–กริยา
ภาษาชันเตียล

**ภาษาชันเตียล** มีผู้พูด 2,000 คน จากชาวชันเตียลทั้งหมด 10,000 คน ชาวชันเตียลอาศัยใน ต. บักลุงและเมียกดีในเนปาล เป็นภาษาในกลุ่มตามันคิก เช่นเดียวกับภาษาคูรุง ภาษาทากาลี ภาษามานังบา ภาษานัรพูและภาษาตามัง ที่เป็นกลุ่มย่อยของในตระกูลภาษาย่อยทิเบต-พม่า มีรากศัพท์และไวยากรณ์ใกล้คียงกับภาษาทากาลี

## อ้างอิง

## แหล่งข้อมูลอื่น
*The Chantyal language and people
*The Chantyal language by Michael Noonan
*The fall and rise and fall of the Chantyal language by Michael Noonan

ซันเตียล
คณะนิติศาสตร์ มหาวิทยาลัยศรีปทุม

**คณะนิติศาสตร์ มหาวิทยาลัยศรีปทุม** เปิดทำการสอนในปี พ.ศ. 2513 พร้อมกับการจัดตั้งมหาวิทยาลัยศรีปทุม เปิดสอนทั้งหมด 3 แห่งคือ
#คณะนิติศาสตร์ มหาวิทยาลัยศรีปทุม วิทยาเขตบางเขน 
#คณะนิติศาสตร์ มหาวิทยาลัยศรีปทุม วิทยาเขตชลบุรี
#คณะนิติศาสตร์ มหาวิทยาลัยศรีปทุม วิทยาเขตขอนแก่น 

## ประวัติ
มหาวิทยาลัยศรีปทุมเป็นสถาบันอุดมศึกษาเอกชนแห่งแรกในประเทศไทยที่เปิดสอนคณะนิติศาสตร์ เป็นลำดับที่สามของประเทศต่อจากจุฬาลงกรณ์มหาวิทยาลัยและมหาวิทยาลัยธรรมศาสตร์ โดยเริ่มดำเนินการสอนในปี พ.ศ. 2513 พร้อมกับการจัดตั้งมหาวิทยาลัย คณะนิติศาสตร์จึงมีประวัติและวิวัฒนาการควบคู่กับมหาวิทยาลัยมาโดยตลอด มีบัณฑิตสำเร็จการศึกษาแล้ว 34 รุ่น ประมาณ 10,000 คน

คณะนิติศาสตร์ มหาวิทยาลัยศรีปทุม จัดกิจกรรมเสริมหลักสูตรที่ส่งเสริมคุณลักษณะของนักศึกษา เช่น โครงการภาษาอังกฤษสำหรับนักกฎหมาย โครงการจริยธรรมสำหรับนักกฎหมาย โครงการพัฒนาบุคลิกภาพสำหรับนักกฎหมาย โครงการบรรยายทางวิชาการและเสริมความรู้เพื่อเตรียมสอบเนติบัณฑิต เป็นต้น

นอกจากนั้น คณะนิติศาสตร์ มหาวิทยาลัยศรีปทุมได้จัดตั้งสำนักงานช่วยเหลือประชาชนทางกฎหมายและคดี เพื่อให้บริการทางวิชาการแก่สังคมให้การสงเคราะห์ และช่วยเหลือแก่ผู้ยากไร้ และไม่ได้รับความเป็นธรรมทางกฎหมายและคดีความ
## หลักสูตร

## แหล่งข้อมูลอื่น
*  เว็บไซต์อย่างเป็นทางการของมหาวิทยาลัยศรีปทุม
* เว๊บไซต์คณะนิติศาสตร์ มหาวิทยาลัยศรีปทุม
* เว๊บไซต์มหาวิทยาลัยศรีปทุม ขอนแก่น
* เว๊บไซต์คณะนิติศาสตร์ มหาวิทยาลัยศรีปทุม วิทยาเขตชลบุรี 

## อ้างอิง

ศรีปทุม
นิติศาสตร์